tomron87/hebrew-wikipedia-sentences-corpus huggingface dataset:
גיא הצבועים הוא שמו של יישוב או נחל במזרח נחלת שבט בנימין הנזכר בתנ"ך.
האתר נזכר בספר שמואל א' בתיאור פשיטות הפלשתים בחבל בנימין בעת שהותם בעיר מכמש: .
במשנה ובתוספתא נזכר יישוב מתקופת הבית השני בשם הר צבועים, אשר נמצא באזור של אקלים חם במיוחד, שהביא להבשלת הפירות בו מוקדם מהרגיל: .
ייתכן כי שמו של האתר הקדום השתמר בשמו של אפיק נחל הקרוי בימינו ואדי אבו א-צ'באע (מילולית: נחל אבי הצבועים) המתחבר אל נחל פרת.
גיא חדידה (נולד ב-23 ביולי 1995) הוא כדורגלן ישראלי, המשחק בעמדת הקשר ההתקפי בעירוני טבריה.
חדידה החל את דרכו במחלקת הילדים של הפועל באר שבע.
החל מעונת 2008/2009 החל לשחק כדורגל במחלקת הנוער של הפועל תל אביב.
ב-2 במאי 2015 ערך את הופעת הבכורה שלו בקבוצה הבוגרת של הפועל תל אביב בליגת העל, כשנכנס כמחליף בניצחון 1–2 נגד מכבי נתניה.
במהלך אותה עונה ערך שתי הופעות בלבד בקבוצה הבוגרת ולסירוגין שיחק גם בקבוצת הנוער בה היה מלך השערים של הקבוצה עם 13 שערים, מתוכם 12 בליגה.
לקראת עונת 2015/2016 חתם בהפועל ניר רמת השרון מהליגה הלאומית.
את משחקו הראשון בקבוצה ערך ב-24 באוגוסט, כשעלה כמחליף בהפסד 2–3 להפועל רמת גן.
בהמשך העונה עבר למכבי יבנה מהליגה הלאומית, בה כבש שלושה שערים ב-18 הופעות.
בסך הכול שיחק ב-30 משחקים בכל המסגרות בעונת 2015/2016, וכבש חמישה שערים.
ב-13 ביולי 2016 חתם בהפועל כפר סבא ששיחקה בליגת העל.
בכפר סבא שימש בעיקר שחקן מחליף, כאשר שיחק 16 משחקים, מתוכם פתח בשלושה, וכבש שער בודד בהפסד 2–3 למכבי חיפה ב-13 בספטמבר.
בסיום העונה נשרה הקבוצה לליגה הלאומית.
בקיץ נפצע בכתפו ושוחרר מהקבוצה.
את עונת 2017/2018 החל ללא קבוצה, וב-22 בנובמבר 2017 חזר להפועל כפר סבא, מכיוון שכרטיס השחקן שלו היה שייך לקבוצה היה יכול לשחק בה עוד לפני פתיחת חלון העברות של ינואר.
לאחר שבעה משחקים שוחרר מהקבוצה וחתם בבית"ר תל אביב רמלה מהליגה הלאומית.
בבית"ר תל אביב רמלה היה אחד מעוגני הקבוצה כאשר שיחק ב-16 משחקים, פתח בהרכב בכולם וכבש שלושה שערים.
ב-19 ביולי 2018 חתם לעונה עם אופצייה לשנתיים נוספות בהפועל חיפה מליגת העל.
את משחק הבכורה שלו בקבוצה ערך בניצחון של הפועל חיפה 4–5 בפנדלים על הפועל באר שבע, שבסיומה זכתה הקבוצה בתואר אלוף האלופים.
בנוסף שיחק עם הפועל חיפה במוקדמות הליגה האירופית, עד להדחתה בסיבוב השלישי על ידי אטאלנטה.
ב-10 בדצמבר 2018 כבש את שער הבכורה שלו בקבוצה, בניצחון 0–3 על הפועל רעננה.
את עונת 2019/2020 פתח בהפועל חיפה, כאשר שיחק בכל משחקי גביע הטוטו של הקבוצה ואף עלה כמחליף בשני משחקי ליגה נוספים.
ב-2 באוקטובר 2019 חתם במכבי פתח תקווה, ששיחקה באותה עונה בליגה הלאומית.
ב-25 ביוני 2021 חתם בהפועל ירושלים מליגת העל.
ב-19 באוקטובר 2022 חתם במכבי בני ריינה מליגת העל.
ב-18 בינואר 2023 חתם בסקיראספור מליגת המשנה הטורקית אך ב-25 בפברואר 2023 חתם בצ'רנומורץ אודסה מליגת העל האוקראינית בעקבות רעידת האדמה בטורקיה.
ב-6 בפברואר 2024 חתם בזלאגרסגי ט.א.
ב-10 ביוני 2024 חזר לקדנציה שנייה במכבי בני ריינה.ב-11 ביולי חתם בעירוני טבריה ל-3 שנים.
חדידה זומן לנבחרת נוער ב' של ישראל עד גיל 18, בה שיחק שני משחקים, בהפסד 1–4 לנבחרת נוער ב' של גרמניה ובהפסד 0–2 לנבחרת נוער ב' של סרביה.
חדידה הוא בוגר תואר ראשון בחינוך וחברה, עם התמחות בספורט ב.
גיא כהן (נולד ב-19 בפברואר 1965) הוא שחיין מים פתוחים אתגרי ישראלי.
הוא השיאן הישראלי בשחיית סולו הארוכה ביותר במים הפתוחים (70.5 ק"מ) והשחיין הישראלי הראשון מישראל ששחה מעל 24 שעות ללא הפסקה במים הפתוחים (24:13 שעות).
הוא השחיין הישראלי השני שהשלים את משחה הקפת האי מנהטן בניו יורק, השחיין הישראלי החמישי שחצה את תעלת למאנש, השחיין השני שחצה את תעלת קטלינה ובכך היה לשחיין הישראלי השני שסיים את אתגר שלושת הכתרים של המים הפתוחים בשחיה.
כהן נולד וגדל בקיבוץ עין השופט.
הוא התאמן בצעירותו בשחייה תחרותית בקבוצת הפועל מגידו.
את פעילותו בתחום הספורט האתגרי החל בריצה.
הוא השלים מספר מרוצי מרתון ואולטרה מרתון בארץ ובעולם.
בספטמבר 2014 השתתף וסיים בהצלחה את מרוץ אולטרה מרתון מדגסקר למרחק של 250 ק"מ, שהוא חלק מסדרת מרוצי 4-המדבריות (4 deserts).
החל משנת 2013 הוא מתאמן ושוחה בקבוצת המאסטרס של עולם המים בהדרכתו של אורי סלע ומתמחה בעיקר במשחי מרתון ארוכים.
ב-29 במאי 2015 השלים כהן לראשונה בשחיית סולו את חציית הכנרת לאורכה (21.5 ק"מ).
ב-2 ביוני 2016 השלים כהן את אתגר 24 שעות שחיית סולו, כאשר שחה כחלק מאירוע "שוחים מהלב" לזכר בתו נטע שנפטרה בצעירותה מדום לב.
הוא החל את המשחה בחוף שדות ים ביום חמישי 1 ביוני בשעה 9:00 בבוקר, וסיים למחרת בחוף דדו בחיפה כעבור 24:13 שעות.
הוא עבר 70.5 ק"מ של שחייה רצופה ובכך שבר את השיא הישראלי למשחה סולו הארוך ביותר במים הפתוחים.
המשחה כולו נערך בהתאם לחוקי התעלה לשחייה במים פתוחים.
בזכות כך הוא חבר ב"מועדון 24 שעות", של איגוד המים הפתוחים העולמי (WOWSA).
ב-29 ביוני 2017 הוא חצה את הכנרת לאורכה בפעם השנייה אך הפעם ביחד עם אבישג טורק בתוצאה של 6:15 שעות.
ב-23 ביולי 2017 השתתף כהן במשחה הקפת האי מנהטן בניו יורק (45.9 ק"מ) בתוצאה של 7:45 שעות ובכך היה לשחיין הישראלי השני שמשלים את האתגר הזה אחרי פרופ' איתן פרידמן.
ב-20 באפריל 2018 הוא חצה את הכנרת לאורכה בפעם השלישית, ביחד עם אבישג טורק בזמן של 7:02 שעות.
ב-2 בספטמבר 2018 השלים כהן את חציית תעלת למאנש בשחיית סולו בתוצאה של 15:44 שעות, בתנאי ים קשים במיוחד (ים 5 בסולם בופורט).
בכך היה גיא לשחיין הישראלי החמישי שהשלים את צליחת התעלה בהצלחה מאנגליה לצרפת.
ב-22 במרץ 2019 הוא חצה את הכנרת לאורכה בפעם הרביעית, ביחד עם השחיין אייל שכנר, בזמן של 6 שעות ו 40 דקות.
ב-19 ביולי 2019 הוא חצה את תעלת קטלינה באוקיינוס השקט (32 ק"מ) ביחד עם השחיין אייל שכנר, בזמן של 12 שעות ו 32 דקות.
בכך הפך לשחיין הישראלי השני שהשלים את אתגר שלושת הכתרים בשחייה.
כהן שימש כטייס קרב בחיל האוויר הישראלי בעברו.
בשנים 1998–2020 כיהן כמנכ"ל חברת מטליקון טכנולוגיות בע"מ.
כיום משמש כמנהל העסקים בקיבוץ שפיים.
הוא חבר קיבוץ שפיים, נשוי ואב לשלושה ילדים.
בינואר 2020, יזם והקים כהן, ביחד עם אייל שכנר את עמותת שחיית מרתון גליל, בה הוא משמש כיו"ר.
העמותה שמה לה למטרה לקדם את תחום שחיית המרתון בישראל, ומוסמכת לאשר ולתעד משחי מרתון אתגרי שנעשים בתחומי ישראל על ידי שחיינים מקומיים ושחיינים שמגיעים מחו"ל.
גיא המאירי (נולד ב-11 ביוני 1976) הוא יזם ומפיק טלוויזיה ישראלי.
המייסד והמנכ"ל, בשותפות, של חברת ההפקות "אבוט המאירי", אשר נמכרה לתאגיד התקשורת "פרימנטל מדיה".
נולד בנתניה, וכשהיה בן ארבע עבר עם משפחתו לתל אביב, שם גדל.
שירת בצה"ל כמדריך כושר קרבי ולאחר שירותו הצבאי התגלה על ידי סוכן הדוגמנות רפי עגיב, והחל לעסוק בדוגמנות.
התקבל לסוכנות דוגמנות במילאנו ושם השתתף, בין היתר, בקמפיין "ארמאני קולקציונה", קו הביגוד האלגנטי של המותג "ג'ורג'ו ארמאני" ובקמפיין של "אימפוריו ארמני" אף הוא של המותג, כמו גם בקמפיינים בינלאומיים אחרים.
בישראל כיכב בקמפיינים פרסומיים של "מי עדן", "המשביר לצרכן", "פול אנד בר", "גיבור סברינה" ו"קבוצת סקאל".
במקביל לקריירת הדוגמנות, למד לתואר ראשון במינהל עסקים ומימון במרכז הבינתחומי הרצליה, ופתח בר-מסעדה בשם "ברברלה" בהרצליה פיתוח.
בשנת 2003 מונה למנכ"ל סוכנות הדוגמנות "לוק".
בשנת 2006, ייסד, יחד עם היזמים ואנשי העסקים מוטי רייף ואיתן אבוט, חברת הפקות בשם "אבוט-רייף המאירי".
רייף ואבוט הם מפיקי טלוויזיה ואירועים מנוסים, שהיו שותפים קודם בחברת ההפקה "מימד מוטי רייף", יחד עם אולפני מימד.
ההצלחה הגדולה הראשונה של החברה הייתה הפקת תוכנית המציאות "הישרדות" שיצרה מספר פעמים רייטינג שיא בערוץ 10. הפקת העונה הראשונה נערכה במהלך קיץ 2007. פרקי הסדרה צולמו במשך 52 יום ברפובליקה הדומיניקנית, עם כ-80 אנשי צוות ישראלים שטסו לצילומים, בהם גם צוות רפואי ופסיכולוג.
הצלחות נוספות של החברה היו: הפקת הגרסה הישראלי של תוכניות המציאות "היפה והחנון", "הרווק", המירוץ למיליון ואקס פקטור.
בנוסף, פיתחה והפיקה "אבוט המאירי" סדרות דרמה שזכו להצלחה, בישראל ובעולם.
הבולטת שבהן – שטיסל – נמכרה לשרת הסטרימינג העולמי "נטפליקס" ובהמשך לערוץ הטלוויזיה "Arte" המשודר בגרמניה ובצרפת.
הסדרה זכתה לביקורות נלהבות בתקשורת הבינלאומית, וכן לגרסאות רבות, בהן גרסה בשפה הטורקית בשם "עומר".
בשנת 2008 נכלל המאירי ברשימת הצעירים המבטיחים של ישראל של המגזין TheMarker, וכן של המגזין G של עיתון גלובס.
בשנת 2016 נרכשו 51% ממניות "אבוט המאירי" על ידי חברת ההפקות והתוכן "פרימנטל מדיה".
בשנת 2023 מונה גיא המאירי ליו"ר פרימנטל ישראל, ורכש עבור הקבוצה את חברת ההפקות הדוקומנטרית "סילביו", העומדות מאחורי סרטי הדוקו "צל של אמת" ו"Buried" ששודר ברשת שואו טיים האמריקאית והיה מועמד לפרס אמי.
המאירי משמש גם כיו"ר "סילביו".
במסגרת חברת ההפקות שלו, המאירי הוביל והיה שותף להפקות תוכן רבות, מהגדולות והמוכרות בטלוויזיה בישראל.
מבחר מההפקות בהן לקח חלק:
תוכנית הילדים והנוער הטובה ביותר
המאירי ניהל מערכות יחסים מתוקשרות עם בר רפאלי ומיה דגן.
בשנת 2011 התחתן עם ענת ארבל, בתו של שדר הטלוויזיה יורם ארבל.
גיא ההריגה בקומונרקה היה אתר ירי המוני של הנ.ק.ו.ד.
בשנים 1937 – 1941 במחוז האדמיניסטרטיבי מוסקבה החדשה מדרום-מערב למרכז מוסקבה.
זהו בית קברות אורתודוקסי ועל פי נתוני שירות הביטחון הפדרלי, כ-10,000 איש נורו למוות ונקברו במקום.
גיא דותן (נולד ב-4 בפברואר 1991) הוא כדורסלן ישראלי, המשחק בעמדת הרכז בקבוצת בני יהודה תל אביב מליגה ב'.
דותן נולד בירושלים וגדל בענתות.
החל לשחק כדורסל כילד קטן בפסגת זאב ובהמשך עבר לשחק כדורסל במחלקת הנוער של הפועל ירושלים, שם שיחק מגיל הילדים ועד הקבוצה הבוגרת.
שותף לאורך השנים שלו במועדון בכל הקבוצות מהילדים ועד הנוער של הפועל ירושלים.
בין השאר, הקבוצות ששיחק בהן זכו בגביע המדינה לילדים ובסגנות אליפות הנוער אחרי שהתמודדו שנתיים ברציפות והפסידו לקבוצת הנוער של מכבי תל אביב.
בבית הספר רנה קסין בלט בנבחרת הכדורסל אשר ניצחה שנתיים ברציפות באליפות המחוז, אולם הפסידה פעמיים בשלב חצי הגמר של אליפות ליגת העל לתיכונים.
בתום עונת 2009/2010 שבמהלכה עלה לראשונה לשחק בקבוצת הבוגרים של הפועל ירושלים מליגת העל בכדורסל, הושאל דותן לעונה שאחריה לקבוצת הפועל בארי מהליגה הלאומית בכדורסל.
בתום העונה חזר לשחק בהפועל ירושלים.
עונת הפריצה של דותן הייתה עונת 2012/2013 בעת שעבר לשחק במכבי הוד השרון מהליגה הלאומית בכדורסל.
הקבוצה, למרות הצפיות הנמוכות בתחילת העונה הגיעה עד לגמר הליגה הלאומית שם הפסידה לעירוני נס ציונה (כדורסל).
דותן, תחת המאמן רועי חגאי, תפס בהדרגה במהלך העונה חלק חשוב בחמישייה של הוד השרון.
בעונת המשחקים הבאה 2013/2014, עבר ביחד עם המאמן רועי חגאי לשחק בקבוצת עירוני נהריה.
בתום העונה הקבוצה זכתה באליפות הליגה הלאומית בכדורסל ועלתה לליגת העל בכדורסל.
באופן אישי זכה דותן בתואר השחקן המשתפר לעונת 2013/2014 בליגה לאומית.
בעונת 2014/2015 עבר לשחק בעירוני קריית אתא ובתום העונה שבה הפסידה קבוצתו בגמר למכבי קריית גת, נבחר ל-MVP של הליגה הלאומית בכדורסל.
בעונתו הבאה, עבר לשחק בהפועל גלבוע גליל ובסיום עונת 2015/2016, הקבוצה שאומנה על ידי אריאל בית הלחמי זכתה באליפות הליגה הלאומית בכדורסל ודותן נבחר בשנית לחמישיית העונה של הליגה הלאומית בכדורסל.
בעונה הבאה עבר לשחק במכבי קריית גת ששיחקה בליגת העל בכדורסל.
בתום העונה חזר לשנתיים נוספות בליגה הלאומית לשחק בשורות קבוצת אליצור קריית אתא.
בשנים אלו קריית אתא העפילה פעמיים לפלייאוף העליון אך נעצרה בשלב רבע הגמר.
בעונת 2019/2020 הצטרף למכבי עירוני רחובות במטרה לעלותה חזרה לליגה הלאומית.
לקראת סוף העונה של 2019/20 בעקבות משבר הקורונה, הופסקה הליגה הארצית כאשר מכבי רחובות ממוקמת במקום השני בטבלה.
בעקבות סיום הליגה המוקדמת, דותן עבר לשחק בהפועל ירושלים עד לסוף העונה בליגת העל.
לקראת עונת 2020/21 חתם בהפועל חבל מודיעין..
לקראת עונת 2021/22 חתם בקבוצת הפועל עפולה.
דותן היה קפטן נבחרת הקדטים באליפות אירופה בכדורסל לקדטים לשנת 2007 שנערכה בכרתים, וקפטן נבחרת הנוער באליפות אירופה בכדורסל לנוער שנת 2009, שנערכה בצרפת.
גיא לביא (נולד ב-27 בפברואר 1992) הוא כדורסלן ישראלי, המשחק בעמדת הרכז בקבוצת בהפועל רמת-גן גבעתיים מהליגה הלאומית בכדורסל.
הוא החל לשחק כדורסל בכיתה א' בבית ספר שקד בעיר, המשיך לשחק בקבוצות השונות של מחלקת הנוער במועדון הכדורסל עירוני רעננה.
ברוב הקריירה שלו כשחקן בוגר שיחק במועדון בו גדל ובו הוא משחק כקפטן בעונת 2019/2020. במקביל לקריירת הכדורסל הוא לומד לתואר ראשון בחינוך וחברה עם התמחות בספורט בקריה האקדמית אונו.
לאורך השנים שלו במועדון מכבי רעננה, שיחק בכל הקבוצות מגיל הילדים ועד קבוצת הנוער.
בין השאר, הגיעה הקבוצה בה שיחק למקום השני בלאומית ילדים לאחר הפסד בגמר למכבי ראשון לציון.
בתיכון למד במגמת הכדורסל של מטרו-ווסט ברעננה עמה זכה כקפטן הקבוצה בעונת 2008/2009 במקום הראשון בגמר אליפות התיכונים לתלמידים עד כיתה י"א, הנבחרת זכתה בהמשך אותה שנה במקום השביעי באליפות העולם לתיכונים שנערכה באיסטנבול.
שנה לאחר מכן שהוא בכיתה י"ב הגיע התיכון לגמר שני רצוף, הפעם הפסידו לנבחרת התיכון הריאלי חיפה.
בכיתה י"ב החל לשחק גם בקבוצה הבוגרת במקביל למשחקיו בקבוצת הנוער ונבחרת התיכון.
בכיתה י"א חתם חוזה לשש שנים בקבוצת בני השרון מליגת העל בכדורסל.
בעונת 2009/2010 החל לשחק כשחקן ספסל בקבוצת הבוגרים של בני השרון (איחוד של קבוצות הבוגרים של הערים רעננה והרצליה).
בתום העונה הסדירה, הקבוצה הפסידה למכבי תל אביב בשלב רבע הגמר בסדרה של חמישה משחקים.
הפסד נוסף למכבי תל אביב נרשם באותה שנה במעמד גמר גביע המדינה בכדורסל.
בעונה שלאחר מכן הושאל להפועל לב השרון ואליצור רמלה מהליגה הלאומית בכדורסל.
עונת הפריצה שלו בבוגרים הייתה שנה לאחר מכן כשחזר לבני השרון הרצליה בעונת 2011/2012 ושיחק בממוצע כ־19 דקות למשחק וקלע 4.6 נקודות.
לביא המשיך לשחק במועדון ששינה את שמו לבני הרצליה עוד שנתיים נוספות עד שבעונות 2014/2015 עבור לשחק בהפועל עפולה.
בעונת 2015/206 חזר לשחק בעירוני רעננה, שם תחת המאמן ברק פלג שיחק במשך שלוש עונות רצופות.
בשנה הראשונה 2015/2016 הקבוצה הגיעה עד לחצי הגמר והפסידה לקריית אתא.
בשנה השנייה סיימה הקבוצה את הליגה במקום הראשון והפסידה בשלב רבע הגמר למכבי הוד השרון.
בשנתו השלישית סיימה הקבוצה את הליגה במקום החמישי ובפלייאוף הודחה על ידי מכבי עירוני רחובות בחצי הגמר בתום שלושה משחקים.
בעונות 2018/2019, אחרי שלוש שנים ברעננה חתם לביא במכבי חיפה שם שיחק חצי עונה שבסופה עבר לשחק באליצור נתניה.
בעונת 2019/2020 חזר שוב לשחק בשורות עירוני רעננה שם משמש כקפטן הקבוצה.
בעונת 2020/21 עבר לשחק בהפועל רמת-גן גבעתיים.
שיחק ברציפות בכל נבחרות ישראל הצעירות מגיל קדטים שם שימש כקפטן דרך נבחרת הנוער ועד נבחרת העתודה.
ב-2012, תחת הדרכתו של שרון דרוקר, סיימה הנבחרת את אליפות אירופה דרג ב' שנערכה בסופיה במקום השלישי שהקנה לה את החזרה לדרג א'.
גיא זיידמן (נולד ב-17 בינואר 1989) הוא שחקן, מדבב ומתרגם ישראלי.
גיא זיידמן למד במכינה למשחק בסמינר הקיבוצים בשנת 2011. בין השנים 2012 – 2015 למד בבית הספר למשחק "גודמן", בבאר שבע.
ב-2018 למד ריקוד למחזות זמר, בהדרכת יוסף אלון.
בין עבודותיו כמדבב ניתן למנות את ההפקות "משלוח מיוחד מכוכב X", "המופלאה: הרפתקאות ליידי באג", "משמר האריות" ו"פלונטר: הסדרה", ואת תפקידיהם של בלינקי ביל בסדרה "ההרפתקאות המופלאות של בלינקי ביל" ושל קפטן פליקר ב"פלוגלס".
סרטבמאי/ת דיבובתפקידשנהדגים נגד תרנגולותיפה גבאיהרק2012פרדי שיגועיםליצןלילי המכשפה 2 - המסע למנדולןהקטובטרוליםשרון כהןמתרגם שירים2016אגלי דולסרועי גבעברטלף2019אלאדיןאפרת קרצמן ותמי ברקיאגו2019סרט הרעשניםגבי אלוןסקוט2021פלאמליםאלדד ירוןקלרנס2022המופלאה: הרפתקאות ליידי באג וחתול שחורתמי ברקמייה קדושאדריאן/חתול שחור ומתרגם הסרט2023
תרגום שיריםהרעשניםניקלודיאוןאפרת קרצמןשרון בורגאוקרענת ניבליאם/קארל
תרגום פתיח ושיר סיוםמשמר האריותדיסני ג'וניורתמי ברקליאור סולצ'יזי
תרגום שיריםהמופלאה: הרפתקאות ליידי באגערוץ דיסניתמי ברקמייה קדושאדריאן/חתול שחור ומר בננה2016–הווהפלונטר: הסדרהתמי ברקוריאן
תרגום שירים2017 ההרפתקאות המופלאות של בלינקי בילערוץ ג'וניוריונתן רוכמןקוקי סלינס בלינקי ביל 2017פלוגלס ערוץ הופ!אפרת קרצמןקפטן פליקר2018חרקים לנצחערוץ דיסניאדי2020
גיא ורון (נולד ב-28 במרץ 1988) הוא עיתונאי, איש רדיו וטלוויזיה ישראלי, המשמש ככתב חברת החדשות של ערוץ 12 באזור הצפון.
ורון החל את דרכו העיתונאית בעיתון "רצוי ומצוי" של רשת המקומונים "שוקן", ככתב אזורי בקריית טבעון, יקנעם ורמת ישי.
ב-2006 התגייס לגלי צה"ל ושירת ככתב השטחים של התחנה במשך 4 שנים.
בהמשך, עד אמצע 2021, שימש כתב התחנה בצפונה של ישראל.
בשנת 2010 הצטרף לחברת החדשות של קשת 12 (אז של ערוץ 2) והחליף את מנחם הורוביץ ככתב בצפון.
מלבד תפקידו ככתב אזורי בצפון, ורון מסקר את תחומי החקלאות ואיכות הסביבה.
בדצמבר 2021 קיבל במסגרת ועידת ישראל לחקלאות את אות הלוחם בפשיעה החקלאית על סיקור התחום באופן עקבי ומתמשך.
לאורך השנים יצר ורון כמה סדרות של כתבות:
"מאבדים את הצפון" אשר עסקה בהזנחה ובהגירה השלילית מאזור הצפון.
"שקיעת החממה", שעסקה בקשיים של החקלאים והקריסה של החקלאות הישראלית.
"טובעים בזבל", אשר עסקה בכישלון של המדינה בהתמודדות עם הפסולת והזיהום הסביבתי, עליה גם זכה בשנת 2020 באות "איש השנה" של האגודה הישראלית לאקולוגיה ומדעי הסביבה.
מוסקוביץ' נולד וגדל בקריית מוצקין, לסיגי (סיגלית), מורה ומחנכת, וליובל, איש חברת החשמל, ולו שני אחים.
הוא למד בתיכון המקיף המקומי, "אורט קריית מוצקין".
התאמן בקבוצת מכבי קריית ביאליק בהדרכתו של ערן גורל.
באליפות ישראל שנערכה ביולי 2012 סיים מוסקוביץ' במקום 13 במשחה ל-200 מטר חופשי בתוצאה של 1:58.72 דקות במקום שמיני במשחה ל-400 מטר חופשי בתוצאה של 4:12.08 דקות ובמקום שמיני במשחה ל-1500 מטר חופשי בתוצאה של 16:41.59 דקות.
באליפות ישראל שנערכה בתחילת אוגוסט 2013 זכה מוסקוביץ' במדליית כסף במשחה ל-1,500 מטר חופשי בתוצאה של 16:06.24 דקות, אחרי מרק חינאווי מהפועל בת ים (15:51.37 דקות) ולפני עידן מורדל מהפועל דולפין נתניה (16:13.17 דקות).
נוסף לכך, הוא סיים במקום שמיני במשחה ל-400 מטר חופשי בתוצאה של 4:06.22 דקות ובמקום תשיעי במשחה ל-200 מטר חופשי בתוצאה של 1:56.61 דקות.
באליפות ישראל שנערכה בסוף יולי תחילת אוגוסט 2014 סיים מוסקוביץ' במקום חמישי במשחה ל-1,500 מטר חופשי בתוצאה של 16:20.48 דקות, במקום שמיני במשחה ל-800 מטר חופשי בתוצאה של 8:31.88 דקות, במקום 11 במשחה ל-400 מטר חופשי בתוצאה של 4:04.34 דקות ובמקום שמיני מבשחה ל-200 מטר חופשי בתוצאה של 1:56.36 דקות.
באליפות ישראל למרחק 5 ק"מ בבריכה שנערכה במכון וינגייט בינואר 2015 זכה מוסקוביץ' במדליית כסף בתוצאה של 57:37 דקות, אחרי עידן מורדל מהפועל בת ים (55:13 דקות) ולפני לירן קונובלוב מהפועל ירושלים (57.44 דקות).
נוסף לכך, הוא סיים במקום שישי במשחה ל-400 מטר חופשי בשיא אישי חדש של 3:59.79 דקות.
באליפות אירופה (בריכת 25 מטר), שנערכה במכון וינגייט ב-3 בדצמבר אותה שנה הוא סיים במקום 20 במשחה ל-1500 מטר חופשי בשיא אישי חדש של 15:10.90 דקות.
שיאן ישראל (בריכת 25 מטר)
באליפות ישראל בשחייה שנערכה בסוף דצמבר אותה שנה הוא זכה במדליית זהב, במשחה ל-1500 מטר חופשי בתוצאה של 15:20.24 דקות, לפני עידן מורדל (15:32.66 דקות) ודניס לוקטב (15:35.62 דקות).
במהלך המשחה ל-1500 מטר חופשי הוא קבע במשחה ל-800 מטר חופשי שיא ישראלי חדש של 7:56.61 דקות (הנוכחי, 2021).
נוסף לכך, הוא סיים במקום רביעי במשחה ל-400 מטר חופשי בתוצאה של 3:51.44 דקות ובמקום 12 במשחה ל-200 מטר חופשי בתוצאה של 1:51.22 דקות.
באליפות ישראל שנערכה ביולי 2016 זכה מוסקוביץ' בשתי מדליות, זהב וארד.
נוסף לכך, הוא סיים במקום חמישי במשחה ל-200 מטר פרפר בשיא אישי חדש של 2:06.82 דקות ובמקום שמיני במשחה ל-400 מטר חופשי בתוצאה של 4:01.24 דקות.
באליפות ישראל שנערכה בסוף יולי 2018 זכה מוסקוביץ' במדליית ארד במשחה ל-200 מטר פרפר בשיא אישי חדש של 2:05.85 דקות, אחרי מרק חינאווי (2:01.01 דקות) ואריק קיצ'ב מהפועל בת ים (2:04.05 דקות).
נוסף לכך, הוא סיים במקום שמיני במשחה ל-1500 מטר חופשי בתוצאה של 16:14.36 דקות, במקום שישי במשחה ל-800 מטר חופשי בתוצאה של 8:20.82 דקות ובמקום תשיעי במשחה ל-400 מטר חופשי בתוצאה של 4:07.22 דקות.
באליפות ישראל שנערכה בסוף יולי תחילת אוגוסט 2019 סיים מוסקוביץ' במקום רביעי במשחה ל-800 מטר חופשי בתוצאה של 8:16.38 דקות, במקום שביעי במשחה ל-1500 מטר חופשי בתוצאה של 16:05.68 דקות, במקום 12 במשחה ל-400 מטר חופשי בתוצאה של 4:04.55 דקות ובמקום שמיני במשחה ל-200 מטר פרפר בתוצאה של 2:07.44 דקות.
גיא חבורה הוא רב ישראלי.
נודע בציבור במיוחד בתור מי שהקליט את היועץ הפוליטי ישראל בכר באומרו לגבי המתמודד לראשות הממשלה ולקוחו במערכת הבחירות לכנסת ה-23, בני גנץ, כי "אין לו אומץ לתקוף באיראן", וכי זוהי "סכנה לעם ישראל", הקלטה שפורסמה ימים ספורים לפני יום הבוחר.
חבורה משמש מנכ"ל עמותת "אורות של אמת", מרכז סיוע התנדבותי לחולים ולמשפחות נזקקות.
בשנת 2001 הקים את עמותת "אורות של תקווה למען הילדים", עמותת-בת של "אורות של אמת", שעוסקת בשיפור איכות חייהם ובהצלתם של ילדים חולי סרטן ומחלות קשות.
ב-27 בפברואר 2020, ארבעה ימים לפני מועד הבחירות לכנסת ה-23, התעוררה סערה פוליטית בעקבות פרסום הקלטה של ישראל בכר, בה הוא משוחח עם חבורה, עימו התייעץ בעניין אישי.
בהקלטה בכר חוזר על דברי הרב חבורה, לפיהם לגנץ "אין אומץ לתקוף באיראן", וכי זוהי "סכנה לעם ישראל".
יום לאחר פרסום ההקלטות, פורסם כי פרקליטו של בנימין נתניהו, עמית חדד, הוא תלמידו ומקורבו של הרב חבורה, ונטען כי חבורה נשלח להקליט את בכר בשליחותו של נתניהו.
בהמשך נחשפה הקלטה של שיחה בין נתניהו והרב חבורה בו ניתן לשמוע שהשניים מתאמים ביניהם את פרסום ההקלטה.
כמה פרשנים פוליטיים, למשל טל שניידר, ראו בהקלטה זו של בכר את אחת הסיבות למה שנתפס ככישלון מפלגת כחול לבן במערכת הבחירות.
גיא לוי (נולד ב-1 בספטמבר 1975) הוא מוזיקאי, מלחין, כותב, מעבד ונגן קונטרבס.
למד בבית ספר התיכון "רנה קסין" בירושלים.
שירת בצה"ל ביחידת שלד"ג, יחידת הקומנדו של חיל האוויר.
בשנים 1997 עד 1999 למד באקדמיה למוסיקה ולמחול בירושלים, ובין השנים 1999 עד 2001 למד בקונסרבטוריון המלכותי של אמסטרדם.
בין השנים 2005 - 2007 ניגן לוי בתזמורת הסימפונית ירושלים שהפעילה רשות השידור כנגן קונטרבס TUTI.
באותן השנים הופיע במופע ג'אז עם אברהם ברטון (Abraham Burton) ועם הזמרת שילה ג'ורדן (Sheila Jordan) ואנסמבל הצוללת הצהובה.
בשנת 2008 ועד 2009 שהה בברלין וניגן עם יוצרים שונים ורבים בתחום הג'אז.
בשנים 2010–2013 עסק לוי בהפקה, הלחנה, הקלטות ויצירות שונות ומגוונות כגון: כתיבת עיבודי מיתרים ללהקה מרסדס בנד, יצירה בשיתוף עם בית אבי חי בירושלים, מופע של שירי שלישיית גשר הירקון, והופעה עם התזמורת הקאמרית הישראלית כנגן קונטרבס.
בשנים 2011–2012 הופיע והקליט בלהקת Black Guru בהובלת בן אילון וכן באלבום עטור השבחים Robin של אפרת בן צור.
בשנת 2013 יצר לוי את הפרויקט "פן – מוזיקה חדשה לשירי אלכסנדר פן" הכלל בין היתר הלחנה והפקת שירי האלבום אשר זכה לתמיכה מאקו"ם, נכנס לסל התרבות והאלבום אף הועלה בפסיטבל ימי זמר בחולון "תמונע", בית אביחי, אוזן בר ועוד.
באותה שנה הפיק לוי את אלבום הבכורה "בין הגבולות" של הזמר עודד גולדשטיין.
בשנת 2015 הקליט את האלבום הראשון והשני של ההרכב "לא" בהובלת גיא שמי.
בהמשך השתתף בהופעות של פרויקט "פן – מוזיקה חדשה לשירי אלכסנדר פן" בהשתתפות הזמרת והפסנתרנית טליה אליאב.
בנוסף יצא לסיבוב הופעות עם ההרכב "לא" ביחד עם גיא שמי.
בשנת 2016 כתב פסקול לסדרה "אורי ואלה" ביחד עם גל תורן.
פסקול זה זכה לשבחים רבים והסדרה, בבימויו של יובל שפרמן, עלתה לשידור בערוץ HOT3.
בשנת 2017 הוציא לאור אלבום בכורה הנושא את שמו של ההרכב המוזיקלי "ליילי".
את האלבום הוא כתב, הלחין והפיק יחד עם שותפו, גל תורן.
במקביל, החלו השניים לצאת למסע הופעות ראשון ברחבי הארץ, יחד עם נגנים נוספים.
בשנה זאת יצא לאור אלבום שירי הילדים "שירים לעמליה" אותו לוי יזם, הלחין והפיק יחד עם הפסנתרנית והמלחינה טל אבן צור.
באלבום השתתפו של עלמה זק, אלון נוימן ואיילת רובינסון.
בהמשך לשנה זו יצר את הפסקול לסרט הקצר "שאריות" של יעל צפריר.
בשנת 2018 יצר את המוזיקה לפסקול הסדרה זוכת הפרסים "על הספקטרום" ביחד עם טל אבן צור.
בהמשך השנה יצר את פסקול לעונה הראשונה של הסדרה "שטוקהולם".
בשנת 2019 החל לעבוד על יצירת סדרת הילדים "קפה עמליה" והפקת מוזיקה מקורית לפסקול.
הסדרה שביים בובי לקס וכתבה שחר סיטנר, משודרת בכאן חינוכית מאז מרץ 2020. הסדרה מבוססת על המופע "שירים לעמליה" אותה יצר לוי בשנת 2016 וכוללת שירים מהאלבום.
עוד באותה שנה, לקח לוי חלק בהקלטת האלבום "עיר מרוחקת" של הזמרת אפרת בן צור, עמה הוא גם הופיע בין השנים 2012–2022.
בשנת 2021, הלחין והפיק את המוזיקה לסדרה "חזרות" עטורת הפרסים, אשר גם נמכרה לרשת "הולו" האמריקאית.
ב-2022 גם כתב והפיק מוזיקה להצגה "היה שלום מר הפמן" בבימויו של אודי בן משה בתיאטרון החאן.
בהמשך לשנה זו השתתף לוי במופע אשר יצר יוני רכטר בשם "תמונות מוזיקליות מפרקי אבות".
מלמד במגמת המוזיקה בתיכון בן צבי בקרית אונו, בקונסרבטוריון רעננה ובקונסרבטוריון הישראלי למוזיקה בתל אביב.
לוי נשוי ואב לשתי בנות.
גיא הלרז (בלוקסמבורגית: Guy Hellers; נולד ב-10 באוקטובר 1964) הוא כדורגלן עבר לוקסמבורגי ששיחק בעמדת הקשר.
אימן את נבחרת לוקסמבורג בין השנים ל-
הלרז התחיל לשחק כדורגל בקבוצות כדורגל מקומיות בלוקסמבורג.
בגיל 16 הצטרף למץ וכעבור שנתיים חתם בסטנדרד לייז' מליגת העל הבלגית בה שיחק 17 עונות ואף שימש כקפטן המועדון.
בספטמבר שוחרר על ידי מאמן הקבוצה טומיסלאב איביץ' לאחר שהתעמת עם מספר שחקנים.
הלרז זכה עם לייז' בגביע הבלגי בעונת .
לזכותו של הלרז 55 הופעות בנבחרת לוקסמבורג ושני שערים.
בשנת מונה למאמן נבחרת הנבחרת בה אימן 6 שנים, כאשר משחק השיא שלו היה הניצחון 1-2 נגד בספטמבר .
גיא יפרח (נולד ב-13 בספטמבר 1982) הוא ראש עיריית מעלה אדומים.
למד בבית הספר "תומר רחל" בחטיבת הביניים "דקל וילנאי ב" ובתיכון "דקל וילנאי" בעיר.
שימש כיו"ר מועצת התלמידים והנוער בתיכון.
שירת בצה"ל בשנים 2000–2008. לאחר מלחמת לבנון השנייה שימש כמפקד פלוגה.
לאחר שחרורו שימש ככתב לענייני צבא וביטחון ברדיו גלי ישראל והגיש את יומן הצהריים של התחנה.
במקביל, הקים יחד עם שותף ממעלה אדומים מסעדה ברחוב דיזנגוף בתל אביב.
ב-2008 נבחר למועצת העיר מעלה אדומים ושימש כחבר מועצה למשך חמש שנים, בהן החזיק בתיק הנוער.
בשנים 2013–2024 כיהן יפרח כסגן וכממלא מקום ראש העיר, ובמגוון תפקידים: מחזיק תיקי הכספים, התרבות, הנוער והצעירים, יו"ר היכל התרבות, מוזיאון קסטל והמתנ"ס, יו"ר ועדת המשנה לתכנון ובנייה, יו"ר תוכנית 360 לילדים ונוער בסיכון ויו"ר תוכנית ביטחון הקהילתי.
חבר בהנהלת פורום סגני ראשי ערים בישראל.
משמש כחבר ועד בקרן מעלה אדומים עמותה פרטית המגייסת תרומות מהארץ ומחו"ל עבור העיר מעלה אדומים.
משנת 2022 עד 2024 כיהן במילואים כמג"ד 963 גדוד אבטחה של חיל האוויר.
במלחמת חרבות ברזל גויס בצו 8 וקודם לדרגת סגן אלוף.
בבחירות לרשויות המקומיות בשנת 2024, עם פרישתו של ראש העיר בני כשריאל, התמודד על ראשות העיר מטעם סיעת "לב" מול שלומי ירוחם וניצח, כשהוא זוכה ב־57.2% מקולות הבוחרים.
הוא בעל תואר ראשון במשפטים ותואר שני במדיניות ציבורית מהאוניברסיטה העברית.
נשוי למאי ואב לבן ובת.
גיא עמוס דזנט (נולד ב-5 בנובמבר 2005) הוא כדורגלן ישראלי המשחק בעמדת המגן הימני במכבי פתח תקווה.
גיא נולד בהוד השרון, אח בכור לאיל ולשחר ובן לרוני ורן.
גיא סיים את תיכון "הדרים" שבעיר במגמת הנדסת מערכות.
דזנט התחיל את הקריירה שלו בקבוצת הילדים של הפועל הוד השרון ובגיל 11 הצטרף למכבי פתח תקווה.
ב-12 במאי 2023 ערך את הופעת הבכורה שלו בקבוצה הבוגרת בהפסד 2-1 להפועל כפר סבא בשלבי הסיום של העונה בסיומה פתח תקווה חזרה לליגת העל אחרי עונה אחת.
עונה לאחר מכן, הפך לשחקן הרכב ורשם במדי הקבוצה 28 הופעות בליגה ועוד 4 בגביע בו זכה פתח תקווה אחרי 72 שנים ללא תואר.
דזנט שיחק בכל נבחרות הנוער של ישראל כיום משחק בנבחרת הצעירה.
גיא כהן הוא שחקן ומפיק ישראלי.
ב-2005 שיחק בתפקיד ראשי בסרט "עד מדינה" גילם את סאסי.
באותה השנה גם שיחק בתפקיד ראשי בסדרת הדרמה "חיי כלב" ששודרה בערוץ הילדים, גילם את שימי.
ב-2007 השתתף בעונה הרביעית של סדרת הנוער "ראש גדול" ששודרה בערוץ הילדים בחברת הכבלים של Yes, שיחק בתפקיד ראשי גילם את דמותו של קוזו (עודד) לוי, חברם של איתי ודניאל.
חנון, נער לא מקובל חברתית בכיתה.
עוזר לנעמה (רוני דואני) לשנות את תדמיתה והיא בתמורה עוזרת לו להתחיל עם בנות.
עם הזמן הם הופכים לבני זוג.
ב-2008 הופיע בסדרת הטלוויזיה "23FM" ששודרה בטלוויזיה החינוכית, שיחק את תומר.
ב-2009 שיחק בסרט "פאקינג דיפרנט תל אביב" שיחק בתפקיד חסיד ב'.
ב-2011 הופיע בסדרת המתח של HOT "תמרות עשן" שיחק את פוגל.
ב-2012 השתתף בעונה השנייה של סדרת הנוער "אליפים" ששודרה בערוץ הילדים בחברת הכבלים של Yes, שיחק בתפקיד משני גילם את דמותו של יגאל, דליד וחבר טוב של דינר (מקס אולארצ'יק).
ב-2013 השתתף בעונה השנייה של סדרת הטלוויזיה של Yes "נויורק" שיחק את אפי.
ב-2004 הפיק את הסרטים "ללכת על המים" ו"אבנים".
ב-2005 הפיק את הסרט "שושלת שוורץ".
ב-2009 הפיק את הסרט "סיפור גדול".
ב-2021 הפיק את הסדרה "בני אור", ששודרה בYes.
גיא עזורי (נולד ב-2 ביוני 1963) הוא מאמן כדורגל ישראלי.
הוא הצטרף למחלקת הנוער של מכבי תל אביב כשהיה בן 8, ושיחק שם ברציפות עד גיל 18, כאשר התגייס לצה"ל.
לאחר שסיים את שירותו הצבאי בשנת 1985, עזורי נסע לארצות הברית כדי לעשות תואר בלימודי כושר גופני ופיזיולוגיה באוניברסיטת לונג איילנד.
בעת שהותו הוא קיבל מלגה בקמפוס פוסט פיונירס בארצות הברית שם שיחק ארבע שנים כקשר עד אשר פציעה קשה במפשעה גרמה לו לפרוש ממשחק פעיל בשנת 1989. עזורי גם אימן מספר קבוצות נוער בתקופה זו.
לאחר הפציעה, עזורי חזר לארץ ופנה לאימון.
בשנת 1994 חזר עזורי לישראל, ומונה לתפקיד עוזר המאמן במכבי תל אביב, תחת אברהם גרנט, במקביל להיותו מאמן הכושר של הקבוצה.
ביוני 1999, בזמן ששימש כמאמן הכושר של מכבי תל אביב, נתן עזורי לשחקן מכבי תל אביב דאז, כפיר אדרי, תוסף מזון המכיל את סם האפדרין, אשר אסור לשימוש בענף הכדורגל.
כעונש, הורחק גיא עזורי לשנתיים ממגרשי הכדורגל (בהמשך העונש הופחת לשנה), כפיר אדרי הורחק לשישה משחקים, ואילו הקבוצה קיבלה עונש כבד של הפחתת 4 נקודות וקנס של 100 אלף ש"ח.
פרשה זו זכתה לכינוי "פרשת האפדרין".
בשנת 2000, לאחר חזרתו מההשעיה, שימש כמאמן הכושר של קבוצת בני יהודה תל אביב.
לאחר שהמאמן הראשי של הקבוצה, אלי אוחנה, עבר לבית"ר ירושלים, עזורי עבר יחד איתו.
בספטמבר 2005 מונה עזורי למאמנה הזמני של בית"ר ירושלים, בעקבות התפטרותו של אלי אוחנה מהתפקיד.
מאחר שלא הייתה בידיו תעודת מאמן, הוא נזקק לחסדי ארגון המאמנים, שנתן לבית"ר אישור זמני לכך, עד שיימצא מאמן חדש.
לאחר שנגמרה הארכה, בית"ר החתימה את ההולנדי טון קאנן כמאמנה, וגיא עזורי הועבר לתפקיד עוזר המאמן.
עזורי שימש כעוזר המאמן בבית"ר גם תחת לואיס פרננדז אשר התפטר בסיום אותה עונה.
באותו קיץ הוחתם המאמן הארגנטינאי אוסבלדו ארדילס אשר לא היה מעוניין בעזורי כעוזר מאמן ועזורי החליט לאמן את הנוער של בית"ר, מספר מחזורים לאחר תחילת עונת .
במחלקת הנוער של בית"ר, זכה בעונה זו בדאבל (אליפות וגביע המדינה לנוער) לראשונה בתולדותיה.
עונה לאחר מכן הקבוצה זכתה באליפות נוספת תחת הדרכתו.
ב-21 באוגוסט 2008, לאחר התפטרותו של ניצן שירזי, התמנה עזורי למאמן מכבי פתח תקווה.
לאחר חילוקי דעות בין עזורי להנהלה בנוגע לבניית הסגל ולתפקוד הקבוצה, פורסמו בתקשורת דבריו של נשיא מכבי פתח תקווה עמוס לוזון, שאמר: "אם היה לי את הכוח להתמודד שוב עם פיטורי מאמן ועם חיפושים אחרי מאמן מתאים וכל העלייהום של התקשורת, הייתי נפטר עכשיו מגיא עזורי".
על רקע זה התפטר עזורי מתפקידו.
לאחר ההתפטרות הכחיש לוזון כי אמר את הדברים שיוחסו לו.
ב-28 במאי 2009 מונה עזורי למאמנה של הפועל באר שבע והחליף בתפקיד את גיא לוי.
לאחר פתיחת עונה בינונית ורצף תוצאות לא מוצלחות בקבוצה במהלך עונת 2010/2009 החלו אוהדי באר שבע למחות כנגד תפקודו כמאמן.
המחאות הגיעו לשיא באלימות מילולית ופיזית כלפי המאמן.
זמן קצר לאחר מכן התפטר עזורי ממשרת המאמן.
ב-14 ביוני 2010 מונה עזורי למאמנה של הפועל אשקלון.
לאחר חילוקי דעות בינו לבין נשיא הקבוצה, כאשר הנשיא מינה את אלי מחפוד למשרת המאמן, התפטר עזורי מתפקידו.
ב- 22 במאי 2011 חתם על חוזה לאמן את הפועל כפר סבא וארבעה חודשים לאחר מכן התפטר מתפקידו.
בספטמבר 2013 מונה עזורי לעמוד בראש המערכת המקצועית באקדמיה לכדורגל לנערות שהקימה ההתאחדות לכדורגל בישראל ושימש כמאמן נבחרת ישראל לנשים עד גיל 19, אותה הוביל בטורניר הראשון בתולדותיה בשנת 2015. לאחר מכן מונה למאמן נבחרת הנשים הבוגרת, ובאפריל 2017 הוביל אותה למוקדמות גביע העולם.
במהלך 2019 סיים את עבודתו בנבחרת הנשים, ומונה למאמן נבחרת הנוער של ישראל (גברים, עד גיל 19).
לאחר מכן המשיך בעבודתו כמנהל הטכני של הנבחרות הצעירות לנשים.
בשנת 2023 מונה עזורי למאמן קבוצת הנערות (עד גיל 16) של מועדון הכדורגל לוס אנג'לס.
עזורי נשוי ואב לשלושה ילדים.
בתו היא הכדורסלנית ליהי עזורי המשחקת בנבחרת העתודה של ישראל.
גיא מלמד (נולד ב-12 בספטמבר 1979 בחיפה) הוא מנהל ישראלי, סמנכ"ל הכספים והתפעול של חברת ורוניס, בעברו כדורגלן ישראלי ששיחק בעמדת הבלם.
מלמד החל את הקריירה במחלקת הנוער של מכבי חיפה.
בעל עבר בנבחרות הנערים והנוער של ישראל עם למעלה מ-50 הופעות.
במדי נבחרת הנערים השתתף בזכייה במקום השלישי באליפות אירופה עד גיל 16 שנערכה באוסטריה.
בשלב מאוחר יותר שיחק בנבחרת האולימפית עד גיל 21.
את הופעת הבכורה בקבוצה הבוגרת של מכבי חיפה ערך באפריל 1997 במשחק נגד בני יהודה.
הוא רשם 32 הופעות בליגה וארבע הופעות בגביע אירופה למחזיקות גביע כולל נגד פ.ס.ז, ריד ולוקומוטיב מוסקבה.
בעונת 97/98 זכה עם הקבוצה בגביע המדינה עם השתתפות בגמר נגד הפועל ירושלים במשחק שהסתיים בניצחון 2:0 לאחר הארכה.
בעונת 2000/2001 הושאל להפועל צפרירים חולון, עמה ירד לליגת המשנה.
בשנת 2001 עזב מלמד את ישראל ונסע לארצות הברית כדי לשחק כדורגל וללמוד ראיית חשבון בבוסטון קולג', שם שיחק במשך ארבע שנים.
במהלך התקופה שימש מלמד קפטן הקבוצה במשך שלוש שנים, זכה עם הקבוצה באליפות הBig-East וזכה בתואר שחקן השנה של הBig East בשנת 2004. הוא זכה לספורטאי השנה של אוניברסיטת בוסטון קולג' בשנת 2005 ונכנס להיכל התהילה של האוניברסיטה בשנת 2016.
בשנת 2005 נבחר מלמד על ידי קבוצת קולורדו ראפידס במקום ה-43, ובכך הפך לישראלי הראשון בליגת ה-MLS האמריקאית.
לאחר סיום חוזהו במסגרת ה-MLS החליט מלמד לבקש שחרור מקולורדו ראפידס, על מנת לעבור לשחק באירופה, ולבסוף עבר אימונים במועדון הסקוטי דנדי ובכמה מועדונים בליגת הצ'מפיונשיפ, אך לא הוחתם ופרש ממשחק פעיל.
הוא החל לעבוד בחברת KPMG בארצות הברית ואחר כך ב-E&Y ישראל.
כשחזר לישראל הצטרף למועדון ספורט רו"ח תל אביב מליגה ג', שם שיחק שנתיים.
גיא מחזיק בתואר רואה חשבון ישראלי ואמריקאי.
מלמד שיחק בנבחרת הנערים, נוער, נבחרת נוער ב' עד גיל 18 של ישראל ובנבחרת הצעירה עד גיל 21.
גיא החל לעבוד בורוניס מערכות בשנת 2011 והחברה יצאה להנפקה בשנת 2014. בשנת 2017 קודם להיות סמנכ"ל הכספים ובשנת 2018 גם סמנכ"ל התפעול של החברה.
עם פרוץ מלחמת חרבות ברזל קלטה ורוניס במשרדיה בהרצליה 250 מפונים.
כעבור שבוע היא העבירה אותם למלון עליו שילמה מימי החופש של העובדים.
בעבור תרומתו לנושא קיבל גיא את מפתח העיר הרצליה מראש העיר משה פדלון.
מלמד משתתף בהרצאות וכנסים שונים בארץ ובעולם ומדבר בין היתר רבות על הקשר בין ספורט לעסקים.
גיא הוא נכדו של ד"ר הרצל סלס ששימש במשך 42 שנה כרופא של מועדון הכדורגל ברייטון.
ד"ר סלס קיבל את תואר האבירות MBE מהמלכה אליזבת בשנת 2000 על תרומתו רבת השנים לקהילה בברייטון.
הוא נשוי לקרן והם מתגוררים עם ארבעת ילדיהם בהרצליה.
גיא פינס (נולד ב-25 ביולי 1968) הוא מגיש טלוויזיה, שדרן רדיו, מפיק ואיש בידור ותקשורת ישראלי.
פינס ידוע בעיקר בשל היותו מפיק ומגיש התוכנית "ערב טוב עם גיא פינס" החל משנת 1997.
גיא פינס נולד ברמת השרון, וגדל בתל אביב, בנה של מנהלת תיאטרון בית לסין ציפי פינס ושל דן פינס, מראשוני תעשיית המחשבים בישראל.
הוריו התגרשו כשהיה בן תשע.
פינס שיחק כילד הן בסרטים (הפחדנים של אבי נשר) ובסדרות טלוויזיה, והן בהצגות של התיאטרון הלאומי "הבימה".
את שירותו בצה"ל עשה במחלקת התרבות של גלי צה"ל, שם שימש ככתב, כמגיש וכעורך.
הוא השתחרר מצה"ל לאחר שירות קבע בן שש שנים.
לאחר שחרורו משירות הקבע שימש כעורך התרבות של המקומון השבועי "העיר".
בקיץ 1994 עבר לטלוויזיה, לרצועת השידור "שעון קיץ" בערוץ 3 החדש של הטלוויזיה בכבלים, שם הגיש את הפינה "בידור הערב", שבהמשך הפכה לתוכנית בפני עצמה, ששודרה במתכונת של מגזין שבועי.
פינס היה העורך הראשי של התוכנית, והנחה אותה יחד עם השחקנית יעל אבקסיס.
הוא הפך בהדרגה לאחת הדמויות הבולטות בערוץ 3 ובעולם הבידור הישראלי, ששמח לספק שפע של הזדמנויות סיקור וסיפורים, שלא הייתה להם עד אז במה, שאיננה מדורי התרבות הגבוהה מצד אחד, ומדורי הרכילות מצד שני.
גם אחרי שאבקסיס עזבה את התוכנית, כדי לקדם את קריירת המשחק שלה, המשיך שידורה של "בידור הערב" במתכונתה השבועית, בהגשתו ובעריכתו של פינס.
במרץ 1997 הפכה "בידור הערב" למהדורה יומית בשם "ערב טוב עם גיא פינס".
תוכנית חדשות יומית זאת משלבת הגשה מהאולפן עם כתבות חוץ ופינות ביקורת.
התוכנית הרבתה לשדר ראיונות עם כוכבי סרטים הוליוודיים, שתרמו, כל אחד בתורו, לתוכנית את הברכה המצולמת "היי גיא", שהפכה להיות שמו הנרדף של פינס, ואחד מסמליה של התוכנית מאז ועד היום.
התוכנית זכתה לאורך השנים בשמונה פרסי האקדמיה לטלוויזיה ובשבעה פרסי מסך הזהב בקטגוריית המגזין הטלוויזיוני.
ב-2017 עברה התוכנית לערוץ 2 במסגרת שידורי קשת, וכעבור כמה שבועות, עם פיצול ערוץ 2, עברה לקשת 12.
פינס הפיק וערך חמש תוכניות: "עשר", "ערב טוב ספורט", "אחת שיודעת" בהגשת לירון ויצמן, "שעת הדרקון" בהגשת דורין אטיאס ו"הכל טוב עם גיא פינס" (ששודרה בערוץ הילדים).
במקביל לעיסוקו בטלוויזיה, כתב עם אשתו טור ביקורת מסעדות שבועי בעיתון "העיר" בין השנים 1999–2002, והגיש עמה תוכנית רדיו שבועית בגלי צה"ל.
ביולי 2020 השתתף בפרסומת לביטוח ישיר יחד עם עדן פינס.
פינס בוגר אוניברסיטת תל אביב במדע המדינה.
הוא נשוי לרותי רודנר, שהייתה מנהלת הפיתוח של "שידורי קשת" וכיום כותבת ומפתחת תוכן לטלוויזיה ומדיה דיגיטלית.
לזוג שלושה ילדים (ביניהם העיתונאית אנה פינס) והם מתגוררים בתל אביב.
גיא פניני (נולד ב-4 בספטמבר 1983) הוא כדורסלן עבר ומאמן כדורסל ישראלי, המשמש כעוזר מאמן במכבי תל אביב.
הוא שיחק בעמדות הסמול והפאוור פורוורד, מדורג במקום הראשון בכמות המשחקים בליגת העל בכל הזמנים ובמקום ה-32 ברשימת הקלעים הגדולים בכל הזמנים בליגה זו.
פניני מזוהה בעיקר עם מכבי תל אביב, בה שימש כקפטן ועִמה זכה ב-17 תארים.
פניני גדל בקבוצות הילדים, הנערים והנוער של מכבי תל אביב, וזכה בדאבל של ליגת הנוער בעונת .
בסיום אותה עונה, בשנת 2001, החל לשחק בליגת העל, בקבוצת מכבי עירוני רעננה.
באותה עונה קלע סל שהקנה לו פרסום רב: שלשת ניצחון מחצי מגרש במשחק נגד מכבי חיפה, שהייתה סל הניצחון הראשון שלו.
בעונת התאחדה רעננה עם בני הרצליה והפכה ל"בני השרון".
פניני נשאר בקבוצה, ועל אף גילו הצעיר מונה לקפטן הקבוצה בעונת .
בשנים אלה רשם התקדמות מקצועית משמעותית ובעונת נבחר לחמישיית העונה.
ב-2006 עזב את בני השרון, לאחר 4 עונות, וחתם בהפועל ירושלים, עמה זכה ב-2007 בתוארו הראשון - גביע המדינה, כאשר הוא קלע בגמר 10 נקודות.
שנה אחר כך זכה עם הקבוצה בתואר פעם נוספת, כאשר הוא קולע 11 נקודות בגמר.
בשנת 2008 חתם על חוזה עם קבוצת מכבי תל אביב, לפיו יעזוב את הפועל ירושלים, ישחק עונה אחת בקבוצה אירופית, ובסיומה יצטרף לשורותיה של מכבי.
הוא לא הצליח למצוא קבוצה אירופית שתקלוט אותו לשורותיה עד התאריך שהיה נקוב בחוזה, ומצא עצמו במרכזו של סכסוך משפטי בין הפועל ירושלים לבין מכבי תל אביב.
בסופו של דבר חתם בקבוצה הסרבית ז'לזניק בלגרד, ששיחקה גם בליגה האדריאטית.
פניני הציג בקבוצה זו נתונים סבירים (8 נקודות בממוצע למשחק), אך עם פיטוריו של המאמן שהביאו לקבוצה, סלובודן קליפה, בראשית 2009, עזב גם הוא את הקבוצה והצטרף לקבוצת קראבנוס הקפריסאית.
בעונת שב לישראל, והצטרף למכבי תל אביב.
בעונה זו הוא זכה בגביע המדינה, אך לא באליפות אותה הפסידה מכבי להפועל גלבוע גליל בגמר הפיינל פור הישראלי.
בעונת הוא זכה בגביע, תוך שהוא קולע בגמר 21 נקודות, ובאליפות המדינה, ואף הגיע לגמר היורוליג שם הפסידה קבוצתו לפנאתינייקוס היוונית.
בשנת 2012 הגיע עם מכבי תל אביב להצלבה ביורוליג שם הפסידה הקבוצה שוב לפנאתינייקוס.
אולם, מכבי תל אביב גם ידעה הצלחות באותה שנה, כשזכתה באליפות הליגה האדריאטית, באליפות ישראל ובגביע המדינה.
בעונת 2013/2014 חזר להיות קפטן הקבוצה, לאחר פציעתו של שון ג'יימס.
באותה עונה 2013/2014 זכה עם מכבי תל אביב בגביע הליגה, בגביע המדינה, באליפות ישראל וביורוליג.
ב-10 בנובמבר 2014, במהלך משחק הדרבי הראשון של עונת קרע את גיד האכילס והושבת לכל העונה.
ב-1 ביולי 2017 הודיעה הנהלת מכבי תל אביב על עזיבתו של פניני, לאחר שמונה עונות במועדון.
ב-3 ביולי 2017 חתם בהפועל חולון.
ב-15 בפברואר זכה עמה בגביע המדינה לאחר ניצחון בגמר על קבוצתו הקודמת מכבי תל אביב.
זו הזכייה ה-9 שלו ברציפות בגביע, וה-11 שלו בסה"כ.
למעשה, במשך 11 עונות רצופות בהן שיחק בישראל הוא זכה בגביע המדינה, והרצף נשבר בשנת 2019.
בעונת 2020/21 מונה פניני לקפטן הפועל חולון וזכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.
עונת 2021/22 הייתה עונה מוצלחת להפועל חולון בפרט ולפניני בפרט.
פניני היה המנהיג הבלתי מעורער של הפועל חולון וסיפק מהלכים אדירים בעיקר בסיום המשחקים ועזר לקבוצתו לצבור ניצחונות, להגיע עד לחצי הגמר של ליגת האלופות בכדורסל וזכה עם הפועל חולון באליפות השנייה שלה לאחר ניצחון 0–2 בגמר על בני הרצליה.
ב-23 ביוני 2022 חזר למכבי תל אביב וחתם לעונה אחת, בסיומה זכה עם הקבוצה באליפות.
ב-7 באוגוסט 2023 הודיע על פרישה ממשחק פעיל, ועל הצטרפות לצוות המקצועי של מכבי תל אביב בתפקיד עוזר המאמן.
פניני שיחק בנבחרת הקדטים בין השנים 1998-1996, והיה אחד מהשחקנים המובילים בנבחרת העתודה שהגיעה למקום העשירי באליפות אירופה בשנת 2002.
הוא שיחק בעבר בנבחרת הלאומית של ישראל, והשתתף עמה באליפויות אירופה בשנים 2007, 2009 ו-2011. ב-17 ביולי 2012, מונה לקפטן הזמני של נבחרת ישראל הבוגרת, במקומו של יותם הלפרין הפצוע.
הוא השתתף עם הנבחרת גם באליפות אירופה בכדורסל 2022, שבה ניצחה הנבחרת את שני משחקיה הראשונים, אך הפסידה בשלושת הנותרים והודחה בשלב הבתים.
הוא פרש מהנבחרת באוקטובר 2022.
בניגוד לשחקנים אחרים שמשחקים בעמדתו או בעלי אותו גובה כמו שלו, פניני הוא שחקן בעל "Basketball IQ" מהגדולים שהיו בכדורסל הישראלי.
יכולת המסירה שלו, קריאת המצבים, ניצול חולשות היריבה והקליעה החסרת דופי שלו הפכו את פניני לאחד הווינרים הגדולים בספורט הישראלי ולמנהיג בכל קבוצה שבה שיחק.
למרות הכישרון הגדול שהיה לפניני, הפרובוקציות והשערוריות שהוא עורר על המגרש הפכו לכתם לא קטן על הקריירה המפוארת שלו.
פניני ידוע בתור שחקן שהחליף מילים במהלך המשחק עם שחקנים ומאמנים יריבים, ואפילו שופטים.
ב-19 באוקטובר 2007 כאשר שיחק במדי הפועל ירושלים במסגרת גמר גביע ווינר סל ביצע פניני עבירה קשה על שחקן מכבי תל אביב ליאור אליהו שגרמה להתרסקות של אליהו על הפרקט שלפי דבריו "גיא פניני היה יכול לגמור לי את הקריירה".
ב-3 בדצמבר 2012 החליטה הנהלת מכבי תל אביב על השעייתו של פניני, קניסתו במאה אלף שקלים ושלילת סרט הקפטן ממנו, על כך שבמהלך משחק דרבי נגד הפועל תל אביב יום קודם לכן קילל וגידף את שחקן הפועל יונתן שולדבראנד ומשפחתו, וקרא לו נאצי.
ב-13 בדצמבר חתם על עסקת טיעון עם איגוד הכדורסל שבמסגרתה הודה בעבירות ונענש בהרחקה מ-4 משחקים ובקנס בסך 10,000 ש"ח.
בינואר 2014 הוטל עליו קנס של 13,000 אירו על ידי הנהלת היורוליג.
הדבר נעשה לאחר שבשידור טלוויזיה נצפה תופס באשכיו של שחקן קבוצת לוקומוטיב קובאן, אלכס מאריץ', במהלך משחק במסגרת המפעל.
הנהלת קבוצת מכבי תל אביב נמנעה מלפעול נגדו בעקבות התקרית.
השחקן השישי בליגת העל (2021)
גיא מרוז (נולד ב-2 בספטמבר 1961) הוא עיתונאי, מגיש טלוויזיה, תסריטאי, מחזאי, זמר, שחקן, מוזיקאי וסאטיריקן ישראלי.
כשהיה בן 16, העביר לאריק איינשטיין את לחנו למילות "שיר אהבה" של יהונתן גפן.
איינשטיין הקליט את השיר באולפני טריטון אך גנז אותו.
ב-2025 התגלתה ההקלטה על ידי יואב קוטנר והשיר יצא לאור כיום השנה ה-12 למותו של אריק איינשטיין.
כמעט 50 שנה אחרי שהוקלט.
ב-1979 בעודו בן 17, הקליט את השירים "סיפור קטן" ו"הכל ולא כלום".
ב-1981 הקליט עם להקת "גל שקט" את אלבומו היחיד, עם השיר "האופנוע משנות החמישים".
בהמשך, מרוז הקליט שירים נוספים.
לקראת סוף 2020 יזם מרוז את הפיכת ספר הילדים המצליח "תפילילה" (מאת מאיה חנוך ומיכל כהן-חי) לאלבום ובו שירי הספר מולחנים.
גיא הלחין שבעה מהשירים, ואת הנותרים הלחינו שלום חנוך יוני רכטר, אלון אולארצ'יק, אלון עדר, נינט טייב, בן ארצי, אסתר רדא ותמרי מסיקה, בתם בת ה-9 של מירי מסיקה ואורי זך.
את שירי האלבום, שיצא בהליקון (חברה) מבצעים שלום חנוך, אלון עדר, נינט טייב, בן ארצי, אסתר רדא, מירי מסיקה, אבי גרייניק, עמרי קרן, נעמה חי וגיא מרוז (הפיק מוזיקלית ועיבד את האלבום יונתן בר גיורא).
האלבום זכה ללמעלה מחצי מיליון האזנות בפלטפורמות הדיגיטליות השונות ב-2021.
מרוז יצר והגיש יחד עם יוני להב את תוכנית הסאטירה "נייס גיא", ששודרה בערוץ 2 הניסיוני בין 1992–1993. ב-1994 הנחה את התוכנית לילדים "אוטוטו" ששודרה בטלוויזיה החינוכית, ומאוחר יותר את תוכנית ההמשך "גיא-גלים".
ב-1997 שימש כאחד המנחים של "זאפ לראשון" והיה המנחה של התוכנית "אגדו" שהציגה אגדות עם באופן קומי וסאטירי.
יוני להב היה אחד הכותבים הקבועים.
ב"אגדו" הכיר מרוז את השחקן ירון לוי-סבג שהיה אחד המשתתפים הקבועים.
ב-1998 שיחק את רב החובל גיא בתוכנית "ספינת האהבה של זאפ", והגיש את תוכנית המסעות הקומית "טליובלה" לצד ירון לוי סבג.
במקביל כתב במדורי סאטירה בעיתונות הכתובה ובאינטרנט.
ב-2000 חבר שוב ליוני להב בספיישל סאטירי בשם "המחשוף 2000" בערוץ 2. בעקבות זאת המשיכו השניים לתוכנית השבועית "המחשוף".
מספר קטעים מהתוכנית עוררו מחלוקת בציבור, בעיקר הקטע בו השחקנית אביטל דיקר הופיעה לכאורה בעירום באחת התוכניות (על אף הסתרת איבריה האינטימיים באמצעים טכניים), וכן קטע בו מרוז ולהב קורעים דגלים של ישראל ושל הרשות הפלסטינית, הופכים את הדגלים לכדור, ומתמסרים איתו.
התוכנית ירדה מהמסך לאחר עונה אחת.
ב-2003 בהיותו עורך תוכנית הטלוויזיה "פיני הגדול" בערוץ ביפ, יצרו מרוז ומגיש התוכנית גיל קופטש מערכון בו נראה שמעון סרברניק, ניצול מחנה ההשמדה חלמנו, בקטע וידאו מתוך סרטו של קלוד לנצמן "שואה".
במערכון הצמידו מרוז וקופטש לדבריו של סרבניק תרגום אלטרנטיבי כביכול, בעל אופי פורנוגרפי בוטה.
כתוצאה מכך נתבעו לדין היוצרים על ידי סרבניק ועל ידי קלוד לנצמן, ולבסוף נאלצו לפרסם התנצלות ולשלם פיצויים גבוהים.
מרוז הנחה את "בולדוג" בערוץ 8 בכבלים, תוכנית שחשפה שחיתויות.
לאחר מכן הגיש בערוץ 2 את "המשמר האזרחי", תוכנית שמתכונתה עברה לרדיו 99 ונועדה לסייע לציבור להילחם בבירוקרטיה.
בהמשך, ביחד עם אורלי וילנאי, הגיש בגלי צה"ל את התוכנית "יהיה בסדר", שאף היא עסקה בענייני בירוקרטיה.
ב-2007 יצר יחד עם רענן שקד את סדרת הדוקו-ריאליטי "איפה הכסף" עבור שידורי קשת בערוץ 2 (4 פרקים).
בערב יום השואה ה'תשס"ח הוקרן בערוץ 2 סרטם של וילנאי ומרוז "מוסר השילומים - המלחמה נמשכת", שבו האשימו את ועדת התביעות וכן אישים מטעמה בכך שהם מעכבים תשלומים המיועדים לניצולי השואה, ומעדיפים את תקצובם של מוסדות שאינם קשורים לניצולים.
ועדת התביעות טענה כי מדובר ב"עלילה אכזרית ומעוותת" ותבעה את בני הזוג.
בינואר 2011 החלו מרוז ורעייתו להגיש מדי יום תוכנית בוקר בשם "אורלי וגיא" בערוץ עשר לשעבר (בהמשך שודרה התוכנית בשעות הערב).
ב-2014 השתתפו בני הזוג בעונה שנייה של הסדרה הדוקומנטרית "מחוברים פלוס", ששודרה ב"הוט".
ב-2020, עם התפרצות מגפת הקורונה, יצר עם אשתו אורלי וילנאי את הסרט התיעודי "ומה אם כל העולם טועה?" בו שולבו מומחים מתחום הרפואה המתנגדים למדיניות הטיפול בקורונה בישראל ובעולם.
הסרט זכה למאות אלפי צפיות תוך מספר ימים ולתגובות המפריכות את טענותיו מצד מדענים.
בספטמבר 2021 פרסמו השנים את הסרט התיעודי "עזבו את הילדים" העוסק במדיניות הממשלה בהקשר לילדים ובני נוער.
גם סרט זה זכה לביקורת מאנשי מדע ורפואה.
במרץ 2025 הצטרף כחבר קבוע בפאנל תוכנית הטלוויזיה "הפטריוטים" ב"עכשיו 14. הופעותיו בתוכנית כוללים לעיתים מעשים ואמירות פרובוקטיביים שגורמים לחיכוך בינו לבין פאנליסטים אחרים בתוכנית, ובייחוד יותם זמרי וינון מגל.
בנוסף לעבודתו בטלוויזיה, מרוז כתב טור שבועי ברשת המקומונים של מעריב, "זמן מעריב".
הוא מפיק יחד עם המאמן האישי אלון גל את הפסטיבל השנתי לאמני ומופעי רחוב בזכרון יעקב.
ב-2017 המחזה פרי עטו "עיתונאי על תנאי" מוצג בתיאטרון הבימה בבימוי נורמן עיסא.
ב-2024 העלה תיאטרון "הבימה" את המחזמר "האמיני יום יבוא" מאת מרוז על תולדות חייה של יפה ירקוני.
באפריל אותה שנה, החל להגיש ביחד עם אורלי וילנאי את התוכנית השבועית "חוזרים עם תקווה" בגלי צה"ל.
בשנה זו העלה גם הצגת יחיד בשם "לא נורמלי", העוסקת בהתמודדותו עם דיכאון פסיכוטי ממנו השתקם.
מרוז נולד בקיבוץ תל יצחק.
הוא בנה של דליה מרוז, ששימשה דוברת התזמורת הפילהרמונית הישראלית, ובן דודה של השחקנית יובל שרף.
מרוז אב לשלושה ילדים מאשתו הראשונה וסב.
מרוז היה בן זוגה של שלי יחימוביץ'.
מרוז נשוי בשנית לאורלי וילנאי.
בדצמבר 2008 השניים נישאו בטקס אזרחי ובספטמבר 2017, הם נישאו בטקס דתי.
בשנים 2011–2012 ניסו מרוז ווילנאי להביא ילד משותף לעולם, ולשם כך עברו טיפולי הפריה חוץ-גופית, אותם תיעדו בסרטם "זוג או ילד", שהוקרן בערוץ 10. לאחר שהניסיונות להרות כשלו, החליטו להפוך למשפחת אומנה.
בני הזוג משמשים כמשפחת אומנה לבנם של מסתננים מאריתריאה.
מרוז מתגורר בשיכון בבלי בתל אביב.
בתקופת התפרצות מגפת הקורונה בישראל, כאשר רעייתו התמודדה עם תסמונת צ'רג–שטראוס, עבר מרוז משבר נפשי שכלל דיכאון עמוק, פרנויה ופסיכוזה.
בעקבות המשבר הסתגר בביתו כחצי שנה.
לאחר תהליך טיפולי שכלל שימוש בתרופות פסיכיאטריות, שב מרוז לחיים הציבוריים.
מרוז ידוע בעמדותיו השמאליות הנחרצות ובפעילותו בנושאים חברתיים – כמו תמיכה במאבק הנכים, מחוסרי דיור, קשישים, מצבם של ניצולי השואה והתנגדות למדיניות ההפרטה בישראל.
ביולי 2010 הודיע על כוונתו להצטרף לפוליטיקה אם תתמודד רשימת "השמאל הלאומי" בבחירות לכנסת.
"פרס פרימור" של הרשות השנייה לטלוויזיה ולרדיו לשנת 2009
גיא קנטור (נולד ב-6 בפברואר 1974 ברמת השרון) הוא כדורסלן עבר ישראלי, ששיחק בעמדת הרכז.
משמש כיום כמאמנה של א.ס.
קנטור החל לשחק כדורסל בקבוצת הנוער של א.ס.
רמת השרון, אותה הוביל, יחד עם יואב בר, לגמר גביע המדינה, בו הפסידה לקבוצת הנוער של מכבי תל אביב, שבשורותיה שיחק עודד קטש.
בעונת הצטרף קנטור לסגל הקבוצה הבוגרת של רמת השרון, ששיחקה אז בליגת העל, אך לא זכה לדקות משחק משמעותיות.
בסיום העונה ירדה רמת השרון לליגה הלאומית, וקנטור המשיך לשחק בשורותיה עד 1994. באותה שנה שב לליגת העל, לקבוצת הפועל אילת תחת הדרכתו של ישראל לב.
הוא שיחק שנתיים בקבוצה זו, ולאחר מכן שיחק גם בהפועל גליל עליון, ממנה שוחרר במהלך העונה, ובמכבי ראשון לציון.
באף אחת משלוש הקבוצות האלה לא היה שחקן משמעותי.
המפנה בקריירה שלו הגיע בעונת , אז הצטרף לקבוצת הפועל חולון.
קנטור שיחק בקבוצה זו במשך שתי עונות, בהן היה רכז הקבוצה והישראלי הבכיר בה.
ב-1999 עבר למכבי רעננה, וגם בה היה שחקן מוביל.
במהלך ארבע העונות ששיחק בקבוצה (גם לאחר מיזוגה עם בני הרצליה והפיכתה לבני השרון), שיחק בשורותיה גם במסגרות אירופיות שונות, ובהן הסופרוליג.
בעונת הוביל את שחקני ליגת העל באחוזי קליעה מקו העונשין (89.7%).
בעונת שב קנטור לקבוצת נעוריו, שעלתה בינתיים בחזרה לליגת העל, כא.ס.
הוא היה אחד הקלעים הבולטים בקבוצה, ומשחק מוצלח בניצחונה של הקבוצה במלחה, בו קלע 22 נקודות, היה אחד הגורמים להחתמתו בהפועל ירושלים בעונה הבאה.
את שיא הקריירה שלו קבע במשחק מול קבוצתו לשעבר, בני השרון, בו קלע 30 נקודות.
עם סיום משחקי הליגה בישראל חתם בקבוצת לה האבר הצרפתית, ושיחק במדיה מספר משחקים.
ב-2004 עבר קנטור להפועל ירושלים.
בקבוצה זו לא הצליח להציג את יכולותיו מהשנים הקודמות.
אחוזי הקליעה שלו ומספר הנקודות הממוצע שלו ירדו, ועמם גם דקות המשחק שלו.
גם כששב לשחק במדי מכבי ראשון לציון, בשנת 2006, לא הצליח לשחזר את יכולותיו.
בשנת 2007 הצטרף לשורותיה של מכבי הוד השרון מהליגה הלאומית.
במקביל, החל לעבוד בתחום ההיי טק.
לאחר עונה אחת בקבוצה זו, הצטרף לשורותיה של אליצור יבנה, אף היא מהליגה הלאומית.
רמת השרון מהליגה הלאומית בכדורסל.
קנטור היה חלק מהסגל הרחב של נבחרת העתודה, כשפיני גרשון אימן אותה, אך נופה ולא השתתף באליפות אירופה.
הוא שולב פעמים רבות בסגל הנבחרת הבוגרת, אך שיחק בשורותיה משחק אחד בלבד.
גיא סטריק (נולד ב-3 במאי 1965) הוא קלע ישראלי.
האולימפיאדה הראשונה בה השתתף סטריק הייתה אולימפיאדת אטלנטה (1996), בה דורג במקום ה-13 בתרגיל שלושה מצבים (40X3).
ב-1997 זכה בגביע העולם בתרגיל מצב שכיבה עם רובה חופשי (ירי 60 כדורים ממרחק 50 מטר) כמו גם ב-2003 וב-2004 (בתוצאה שהשיג בתחרות זו, 599 נקודות, קבע שיא ישראלי).
באולימפיאדת סידני (2000) דורג במקום 25 בתרגיל השכיבה.
באולימפיאדת אתונה (2004) דורג במקום ה-15. ב-2005 היה אלוף אירופה.
דורג במקום הראשון בדירוג העולמי במשך זמן רב.
במאי 2008, בתחרות גביע העולם שהתקיימה במינכן, קבע תוצאה של 600 נקודות, שהיא התוצאה המקסימלית האפשרית (ללא גמר) בירי שכיבה.
בכך היה סטריק לקלע ה-12 בעולם שהצליח להשיג תוצאה זו.
כמו כן הפך סטריק לספורטאי הישראלי הראשון שאינו שייך לספורט הנכים המחזיק בשיא עולם בתחרות אולימפית כלשהי.
סטריק השתתף באולימפיאדת בייג'ינג, ובכך הפך לספורטאי הישראלי השני שמשתתף בארבע אולימפיאדות (הראשון היה השייט יואל סלע).
באולימפיאדה עצמה סיים במקום ה-12 ולא העפיל לשלב הגמר.
סטריק זכה ב-11 מדליות בגביעי העולם מתוכן 4 זהב.
בנוסף לכישוריו כספורטאי, סטריק הוא גם מאמן קליעה.
בין חניכיו הקלעים הפראולימפיים, דורון שזירי (שזכה ב 8 מדליות פאראלימפים תחת הדרכתו של גיא) ויוליה צ'רנוי אלופת העולם בשנת 2023.
סטריק משתייך למועדון הקליעה "הפועל מעברות".
גיא צרפתי (נולד ב-28 באפריל 1979) הוא כדורגלן עבר ישראלי ששיחק בעמדת הקשר וכיום עוזר מאמן מכבי חיפה מליגת העל.
צרפתי, בנו של הכדורגלן סמי צרפתי ואחיו של הכדורגלן ג'קי צרפתי, החל את קריירת המשחק במחלקת הנוער של מכבי תל אביב, וכבש כבר בהופעת הבכורה שלו בבוגרים, נגד עירוני ראשון לציון בעונת 1996/1997. במדי הנבחרת הצעירה של ישראל ערך צרפתי 15 הופעות וכבש שלושה שערים.
בעונת 2000/2001 היה שותף לזכייתה של מכבי תל אביב בגביע המדינה, תחת הדרכתו של ניר לוין.
באמצע העונה שלאחר מכן עבר למכבי נתניה, שם שיחק שתיים וחצי עונות.
יכולתו בנתניה הובילו לזימונו לנבחרת ישראל, במדיה ערך את הופעת הבכורה שלו ב-20 באוגוסט 2003, במשחק מול נבחרת רוסיה, במהלך השנה שלאחר מכן ערך בסך הכול ארבע הופעות במדי הנבחרת, כולם במשחקי ידידות.
לקראת עונת 2004/2005 עבר להפועל תל אביב.
במחזור השמיני של העונה הוא בישל בדקה ה-89 את שער השוויון של אסי דומב מול בני סכנין, וכעבור שתי דקות כבש את שער הניצחון (3–2), שהיה לשערו היחיד במדי הפועל תל אביב.
המאמן שהביאו לקבוצה, גילי לנדאו, פוטר במהלך העונה, והמאמן החדש שייע פייגנבוים הודיע לו כי אינו נמצא בתוכניותיו, וביקש ממנו לעזוב לעירוני קריית שמונה, שהביעה בו עניין, אך שיחקה בזמנו בליגה הלאומית.
משסירב צרפתי הוא הוקפא, והוחזר לסגל רק לקראת סיום העונה, עקב פציעות בסגל.
בסיום אותה עונה בהפועל תל אביב עבר לעירוני קריית שמונה, ששיחקה בליגה הלאומית, והיה שותף מרכזי בהעפלתה לליגת העל.
הוא היה מלך הבישולים של הקבוצה בארבע השנים בהן שיחק בקבוצה, לפני שעבר להפועל פתח תקווה בשנת 2009. בעונתו האחרונה בפתח תקווה ירד עם הקבוצה לליגה הלאומית.
לקראת עונת 2012/2013 חתם צרפתי לעונה אחת בהפועל חיפה.
בעונת 2013/2014 שיחק במועדון ספורט אשדוד תחת הדרכתו של המאמן ניר קלינגר, ובתום העונה הודיע על פרישה ממשחק פעיל ומונה לעוזר המאמן בקבוצה.